stanford-oval/wikipedia huggingface dataset:
สุดแค้นแสนรัก
การตอบรับ > รางวัล

| ผู้มอบรางวัล | สาขารางวัล | ผล |
| --- | --- | --- |
| สยามดารา สตาร์ อวอร์ด 2015 | ละครยอดเยี่ยม | ชนะ |
| สยามดารา สตาร์ อวอร์ด 2015 | ผู้กำกับยอดเยี่ยม สาขาละครโทรทัศน์ (กฤษณ์ ศุกระมงคล และ อดุลย์ ประยันโต) | ชนะ |
| สยามดารา สตาร์ อวอร์ด 2015 | นักแสดงดาวรุ่ง (วิชยุตม์ ลิ่มรัตนะมงคล) | ชนะ |
| สยามดารา สตาร์ อวอร์ด 2015 | ร้ายได้ใจ (รัดเกล้า อามระดิษ) | ชนะ |
| สีสันบันเทิงอวอร์ด 2015 | ละครยอดนิยมแห่งปี | ชนะ |
| สีสันบันเทิงอวอร์ด 2015 | ผู้กำกับยอดเยี่ยม (กฤษณ์ ศุกระมงคล และ อดุลย์ ประยันโต) | ชนะ |
| สีสันบันเทิงอวอร์ด 2015 | นักแสดงนำหญิงยอดเยี่ยม (รัดเกล้า อามระดิษ) | ชนะ |
| รางวัลโทรทัศน์ทองคำ ครั้งที่ 30 | ละครดีเด่น | ชนะ |
| รางวัลโทรทัศน์ทองคำ ครั้งที่ 30 | ดาราสนับสนุนหญิงดีเด่น (พรชิตา ณ สงขลา) | เสนอชื่อเข้าชิง |
| รางวัลโทรทัศน์ทองคำ ครั้งที่ 30 | ดารานำหญิงดีเด่น (รัดเกล้า อามระดิษ) | เสนอชื่อเข้าชิง |
| รางวัลโทรทัศน์ทองคำ ครั้งที่ 30 | ผู้กำกับละครดีเด่น (กฤษณ์ ศุกระมงคล และ อดุลย์ ประยันโต) | เสนอชื่อเข้าชิง |
| รางวัลโทรทัศน์ทองคำ ครั้งที่ 30 | ละครสร้างสรรค์สังคมดีเด่น | เสนอชื่อเข้าชิง |
| รางวัลโทรทัศน์ทองคำ ครั้งที่ 30 | บทละครโทรทัศน์ดีเด่น (ยิ่งยศ ปัญญา) | เสนอชื่อเข้าชิง |
| เอ็มไทยท็อปทอล์กอะเบาต์ 2016 | นักแสดงหญิงที่ถูกกล่าวถึงมากที่สุด (รัดเกล้า อามระดิษ) | ชนะ |
| เอ็มไทยท็อปทอล์กอะเบาต์ 2016 | ละครที่ถูกกล่าวถึงมากที่สุด | ชนะ |
| คมชัดลึก อวอร์ด ครั้งที่ 13 | บทละครโทรทัศน์ยอดเยี่ยม (ยิ่งยศ ปัญญา) | ชนะ |
| คมชัดลึก อวอร์ด ครั้งที่ 13 | นักแสดงสมทบชายยอดเยี่ยม (วรฤทธิ์ เฟื่องอารมย์) | ชนะ |
| คมชัดลึก อวอร์ด ครั้งที่ 13 | นักแสดงสมทบหญิงยอดเยี่ยม (มนัสนันท์ พันเลิศวงศ์สกุล) | เสนอชื่อเข้าชิง |
| คมชัดลึก อวอร์ด ครั้งที่ 13 | นักแสดงนำหญิงยอดเยี่ยม (รัดเกล้า อามระดิษ) | ชนะ |
| คมชัดลึก อวอร์ด ครั้งที่ 13 | ละครโทรทัศน์ยอดเยี่ยม | ชนะ |
| คมชัดลึก อวอร์ด ครั้งที่ 13 | ละครไทยยอดนิยม | เสนอชื่อเข้าชิง |
| รางวัลนาฏราช ครั้งที่ 7 | กำกับภาพยอดเยี่ยม (อดุลย์ ประยันโต) | เสนอชื่อเข้าชิง |
| รางวัลนาฏราช ครั้งที่ 7 | เพลงละครยอดเยี่ยม (เจ็บนี้จำจนตาย ขับร้อง นัดดา วิยกาญจน์) | ชนะ |
| รางวัลนาฏราช ครั้งที่ 7 | บทโทรทัศน์ยอดเยี่ยม (ยิ่งยศ ปัญญา) | เสนอชื่อเข้าชิง |
| รางวัลนาฏราช ครั้งที่ 7 | ทีมนักแสดงยอดเยี่ยม | ชนะ |
| รางวัลนาฏราช ครั้งที่ 7 | นักแสดงสมทบหญิงยอดเยี่ยม (พรชิตา ณ สงขลา) | ชนะ |
| รางวัลนาฏราช ครั้งที่ 7 | นักแสดงสมทบหญิงยอดเยี่ยม (มนัสนันท์ พันเลิศวงศ์สกุล) | เสนอชื่อเข้าชิง |
| รางวัลนาฏราช ครั้งที่ 7 | นักแสดงนำหญิงยอดเยี่ยม (รัดเกล้า อามระดิษ) | ชนะ |
| รางวัลนาฏราช ครั้งที่ 7 | ผู้กำกับยอดเยี่ยม (กฤษณ์ ศุกระมงคล และ อดุลย์ ประยันโต) | ชนะ |
| รางวัลนาฏราช ครั้งที่ 7 | ละครยอดเยี่ยม | ชนะ |
| International Drama Festival in Tokyo 2016 | ละครต่างประเทศยอดเยี่ยม | ชนะ |
แหล่งข้อมูลอื่น

บทละครโทรทัศน์ สุดแค้นแสนรัก : Truelife เก็บถาวร 2015-04-23 ที่ เวย์แบ็กแมชชีน
| ด ค กรางวัลโทรทัศน์ทองคำ สาขาละครดีเด่น |
| --- | --- |
2529:  เทวดาตกสวรรค์ (2529) 
2530–2539:  (2530)  (2531)  (2532)  (2533)  สี่แผ่นดิน (2534)  (2535)  (2536)  โสมส่องแสง (2537)  (2538)  (2539) 
2540–2549:  ดวงไฟในพายุ (2540)  (2541)  มือปืน (2542)  หงส์เหนือมังกร (2543)  สะใภ้ไร้ศักดินา (2544)  นิราศสองภพ (2545)  ดงดอกเหมย (2546)  เรือนไม้สีเบจ (2547)  กุหลาบสีดำ (2548)  สุดรักสุดดวงใจ (2549) 
2550–2559:  เมื่อดอกรักบาน (2550)  โบตั๋นกลีบสุดท้าย (2551)  หยกลายเมฆ (2552)  วนิดา (2553)  รอยไหม (2554)  ขุนศึก (2555)  ทองเนื้อเก้า (2556)  ลูกทาส (2557)  สุดแค้นแสนรัก (2558)  นาคี (2559) 
2560–2569:  รากนครา (2560)  บุพเพสันนิวาส (2561) 
2570–2579:  (2570)  (2571) 
นักแสดงรุ่นลูก (แสนรัก) (พ.ศ. 2532)
เควิน ดาโสม

| เควิน ดาโสม |
| --- | --- |
เควินระหว่างการประกวดมิสเตอร์ซูปราเนชันแนลไทยแลนด์ 2018
เกิด: 22 มิถุนายน พ.ศ. 2536 (31 ปี)
สัญชาติ:  ไทย
ชื่ออื่น: เควิน
ศิษย์เก่า: มหาวิทยาลัยธุรกิจบัณฑิตย์
อาชีพ: นายแบบ นักบาสเกตบอล
ปีปฏิบัติงาน: พ.ศ. 2561–ปัจจุบัน
รางวัล: มิสเตอร์ซูปราเนชันแนลไทยแลนด์ 2018 (ชนะเลิศ) มิสเตอร์ซูปราเนชันแนล 2018 (รองอันดับ 3) แมนฮันต์ไทยแลนด์ 2023 (ชนะเลิศ) แมนฮันต์อินเตอร์เนชันแนล 2024 (ชนะเลิศ)
อภิสิทธินันท์ "เควิน" เลน ดาโสม (อังกฤษ: Kevin Dasom) เป็นนายแบบและนักบาสเกตบอลลูกครึ่งไทย-ไอร์แลนด์ ผู้ดำรงตำแหน่ง แมนฮันต์อินเตอร์เนชันแนล 2024
ประวัติ

เควินเกิดเมื่อวันที่ 22 มิถุนายน พ.ศ. 2536 ที่จังหวัดเชียงใหม่ เป็นลูกครึ่งไทย-ไอร์แลนด์ มีพี่น้องทั้งหมด 10 คน ในจำนวนนี้รวมถึง วุฒิพงษ์ (รูเบน), กิตติเทพ (แฟรงกี้) และกริยาณี (เพนนี) ซึ่งเพนนีเป็นผู้เข้าประกวดเดอะเฟซไทยแลนด์ ซีซัน 1
เควินสำเร็จการศึกษาปริญญาโทบริหารธุรกิจมหาบัณฑิต สาขาวิชาการสื่อสารการตลาดบูรณาการ วิทยาลัยบริหารธุรกิจเชิงนวัตกรรมและการบัญชี มหาวิทยาลัยธุรกิจบัณฑิตย์
การทำงาน > นักบาสเกตบอล

เควินเคยลงแข่งขันบาสเกตบอลให้ทีมจังหวัดสงขลาร่วมกับรูเบนและแฟรงกี้ในกีฬาแห่งชาติ ครั้งที่ 45 อีกทั้งยังเคยเป็นนักบาสเกตบอลของมหาวิทยาลัยธุรกิจบัณฑิตย์ ตั้งแต่ พ.ศ. 2553–2560 เป็นนักบาสเกตบอลทีมชาติไทยในปี พ.ศ. 2561 และในปี พ.ศ. 2564 เขาได้ลงเล่นในบาสเกตบอลลีกของเวียดนาม
การทำงาน > นายแบบ

ในปี พ.ศ. 2561 เควินเข้าประกวด มิสเตอร์ซูปราเนชันแนลไทยแลนด์ 2018 และได้ตำแหน่งชนะเลิศ เป็นตัวแทนประเทศไทยไปประกวด มิสเตอร์ซูปราเนชันแนล 2018 และได้ตำแหน่งรองอันดับ 3
ต่อมาในปี พ.ศ. 2566 เขาได้เข้าประกวด แมนฮันต์ไทยแลนด์ 2023 และได้รับตำแหน่งชนะเลิศอีกครั้ง เขาเป็นตัวแทนประเทศไทยในการประกวด แมนฮันต์อินเตอร์เนชันแนล 2024 ที่จังหวัดพระนครศรีอยุธยา และได้รับตำแหน่งชนะเลิศ อีกทั้งยังได้รับรางวัลพิเศษ "เบสท์ รันเวย์ ดิจิทัล ชาเลนจ์" นับเป็นตัวแทนจากประเทศไทยคนแรกที่ชนะการประกวดนี้ และเป็นตัวแทนประเทศไทยคนที่สองที่ชนะการประกวดชายงามระดับแกรนด์สแลม ต่อจาก ธิติสรรค์ กู้ดเบิร์น ซึ่งได้รับตำแหน่งมิสเตอร์อินเตอร์เนชันแนล ในปีก่อนหน้านั้น
แหล่งข้อมูลอื่น

เควิน ดาโสม ที่เฟซบุ๊ก
เควิน ดาโสม ที่อินสตาแกรม
ปรัชญาสังคมศาสตร์

ปรัชญาสังคมศาสตร์ เป็นการศึกษาตรรกวิทยา วิธีวิทยาและรากฐานของสังคมศาสตร์ เช่น จิตวิทยา เศรษฐศาสตร์และรัฐศาสตร์ นักปรัชญาสังคมศาสตร์มีความเกี่ยวข้องกับความแตกต่างและความคล้ายคลึงกันระหว่างสังคมศาสตร์และ วิทยาศาสตร์ธรรมชาติ  ความสัมพันธ์เชิงสาเหตุระหว่างปรากฏการณ์ทางสังคม  การดำรงอยู่ของกฎทางสังคมที่เป็นไปได้และความสำคัญเชิงภววิทยาของโครงสร้างและหน่วยงานทางสังคม
ภววิทยา

โครงสร้างและหน่วยงานทางสังคม ก่อให้เกิดการถกเถียงในทฤษฎีทางสังคมอย่างยาวนาน: "โครงสร้างทางสังคมกำหนดพฤติกรรมของปัจเจกบุคคลหรือหน่วยงานของมนุษย์หรือไม่"  คำว่า 'หน่วยงาน' ในที่นี้ หมายถึง ความสามารถของปัจเจกบุคคลในการดำเนินการอย่างอิสระและตัดสินใจอย่างอิสระ  ในขณะที่ 'โครงสร้างทางสังคม' หมายถึง ปัจจัยที่จำกัดหรือส่งผลต่อการเลือกและการกระทำของปัจเจกบุคคล (เช่น ชนชั้นทางสังคม ศาสนา เพศ ชาติพันธุ์ และอื่นๆ)  การอภิปรายเกี่ยวกับความแรกเริ่มของโครงสร้างหรือหน่วยงานเกี่ยวข้องกับแกนหลักของภววิทยาทางสังคม ("โลกทางสังคมสร้างขึ้นจากอะไร", "อะไรเป็นสาเหตุในโลกทางสังคม และอะไรคือผลกระทบที่ตามมา" )  ความพยายามที่จะประนีประนอมกับการวิพากษ์ของแนวคิดหลังสมัยใหม่กับโครงการที่ครอบคลุมของสังคมศาสตร์ คือการพัฒนา โดยเฉพาะอย่างยิ่งในสหราชอาณาจักร เกี่ยวกับลัทธิสัจนิยมเชิงวิพากษ์  นักสัจนิยมเชิงวิพากษ์ที่สำคัญ เช่น Roy Bhaskar  ลัทธิปฏิฐานนิยมแบบดั้งเดิมทำให้เกิด 'การใช้เหตุผลผิดพลาดทางญาณวิทยา' โดยไม่สามารถจัดการกับเงื่อนไขทางภววิทยาที่ทำให้วิทยาศาสตร์เป็นไปได้ นั่นคือ ตัวโครงสร้างและหน่วยงานทางสังคมเอง
บรรณานุกรม

Braybrooke, David (1986). Philosophy of Social Science. Prentice Hall. ISBN 0-13-663394-3.
Bunge, Mario. 1996. Finding Philosophy in Social Science. New Haven, CT: Yale University Press.
Hollis, Martin (1994). The Philosophy of Social Science: An Introduction. Cambridge. ISBN 0-521-44780-1.
Little, Daniel (1991). Varieties of Social Explanation : An Introduction to the Philosophy of Social Science. Westview Press. ISBN 0-8133-0566-7.
Rosenberg, Alexander (1995). Philosophy of Social Science. Westview Harper Collins.
Kaldis, Byron (ed.) (2013) Encyclopedia of Philosophy and the Social Sciences, Sage
บรรณานุกรม > วารสาร

Philosophy of the Social Sciences
บรรณานุกรม > การประชุม

Philosophy of Social Science Roundtable
EUROPEAN NETWORK FOR THE PHILOSOPHY OF THE SOCIAL SCIENCES
บรรณานุกรม > หนังสือ

Encyclopedia of Philosophy and the Social Sciences, Byron Kaldis, SAGE, 2013
Philosophy of Social Science by Alexander Rosenberg
The Philosophy of Social Science: An Introduction by Martin Hollis
Contemporary Philosophy of Social Science: A Multicultural Approach by Brian Fay
Philosophy of social science: the methods, ideals, and politics of social inquiry by Michael Root
เชื่อมโยงภายนอก

"Philosophy of social science". Internet Encyclopedia of Philosophy.
Philosophy of social sciences (From Robert Audi's Cambridge Encyclopedia of Philosophy)
Philosophy of social sciences (Routledge Encyclopedia of Philosophy Online)
ศุภชัย ศรีวิจิตร

| ศุภชัย ศรีวิจิตร |
| --- | --- |
ชื่อเล่น: เอ
เกิด: 25 ธันวาคม พ.ศ. 2516 (51 ปี) ศุภชัย ศรีวิจิตร อำเภอพรหมคีรี จังหวัดนครศรีธรรมราช ประเทศไทย
อาชีพ: ผู้จัดการนักแสดง ผู้จัดละคร นักธุรกิจ ยูทูบเบอร์
ปีที่แสดง: พ.ศ. 2537–ปัจจุบัน
ศุภชัย ศรีวิจิตร (เกิด 25 ธันวาคม พ.ศ. 2516) ชื่อเล่น เอ ทำงานเบื้องหลังวงการบันเทิงและเป็นผู้จัดการนักแสดงชาวไทย ศุภชัยเติบโตมาในสังคมชนบทที่อำเภอพรหมคีรี จังหวัดนครศรีธรรมราช บ้านของเขาทำสวนยางพารา มีบิดาประกอบอาชีพครู ศุภชัยมีเชื้อสายจีนจากมารดา
ศุภชัย เป็นผู้จัดการของนักแสดงที่มีชื่อเสียงแถวหน้าของประเทศไทย อาทิ เช่น พัชราภา ไชยเชื้อ, ณัฐวุฒิ สกิดใจ, กันตพงศ์ บำรุงรักษ์, ณเดชน์ คูกิมิยะ,  มาริโอ้ เมาเร่อ, ศุกลวัฒน์ คณารศ เป็นต้น
ศุภชัยจบการศึกษาระดับมัธยมศึกษาที่ โรงเรียนเบญจมราชูทิศ นครศรีธรรมราช และสำเร็จการศึกษาระดับอุดมศึกษา ที่มหาวิทยาลัยรังสิต คณะวิศวกรรมศาสตร์
เริ่มเข้าสู่วงการบันเทิง เมื่อได้เข้ามาศึกษาในระดับอุดมศึกษา ที่กรุงเทพมหานคร คณะวิศวกรรมศาสตร์ มหาวิทยาลัยรังสิต เอ ศุภชัย ได้มาพักอาศัยอยู่กับน้าสาวของปัทมวรรณ เค้ามูลคดี ที่เป็นญาติห่าง ๆ กัน และได้เข้ามาเล่นบทตัวประกอบในโฆษณารวมทั้งละคร
ธุรกิจ

ในเดือนสิงหาคม 2566 ศุภชัยได้เปิดตัวบริษัท A Entertainment ซึ่งเป็นบริษัทบันเทิงครบวงจรพร้อมกับเปิดตัวเด็กในสังกัดจำนวน 7 คนซึ่งศุภชัยได้เดินทางไปพูดคุยกับช่องเอสบีเอส ที่เกาหลี เดินทางไปดูคอนเสิร์ตศิลปินเกาหลีที่ญี่ปุ่น โดยอาจจะเป็นโปรโมเตอร์ติดต่อศิลปินเกาหลีเข้ามาแสดงคอนเสิร์ตในประเทศไทย
นักแสดงในสังกัด

นักแสดงชาย
กันตพงศ์ บำรุงรักษ์
ศุกลวัฒน์ คณารศ
ณัฐวุฒิ สกิดใจ
ณเดชน์ คูกิมิยะ
เพิ่มพูน พงศ์จิตพักตร์
ปัณณวิชญ์ โชติพลวริทธิ์
ภูภูมิ พงศ์ภาณุภาค
ธันวา สุริยจักร
วัชรบูล ลี้สุวรรณ
เอกพงศ์ จงเกษกรณ์
พูลภัทร อัตถปัญญาพล (สมรสกับทัศนวรรณ น้องสาวของศุภชัย)
โตนนท์ วงศ์บุญ
ธนา เอี่ยมนิยม
เจมส์ มาร์
เด่นคุณ งามเนตร
กณิณ ปัทมนันถ์
ธนพล นิ่มทัยสุข
เติมเศวตชัย นาคสุข
ธนพล พีชะพัฒน์
กิตติภณ ทิพยทยารัตน์
นักแสดงหญิง​
พัชราภา ไชยเชื้อ
ณัฐวรา วงศ์วาสนา
วริฏฐิสา ลิ้มธรรมมหิศร
ชรินพร เงินเจริญ
ณิชานันท์ ฝั้นแก้ว
โชติกา วงศ์วิลาศ
ศิภัชรดา ผิวทอง
กมลเนตร เรืองศรี
ปริยานุช อาสนจินดา
ฐิตินันท์ สุวรรณถาวร
ลักษณ์นารา เปี้ยทา
สุมณทิพย์ เหลืองอุทัย
ลัลณ์ลลิน เตจะสา เวศซ์
ภัทรศยาเมย์ เลียร์ นาร์บอนน์
คามิลลา กิตติวัฒน์
กมลวรรณ ศรีวิไล
เดียร์น่า ฟลีโป
กวิตา รอดเกิด
ยุวิรัญญา สิงห์บุตราธนิธิ
ชนกสุดา รักษนาเวส
ขอขวัญ เรสตอล
ภัทรานิษฐ์ วิริยะบำรุงกิจ
สิมิลัน สะกุณชะลายา
ไอเดียร์ ธันลดา
อแมนด้า ออบดัม
คิมเบอร์ลี่ แอน โวลเทมัส
อดีตนักแสดงในสังกัด

นักแสดงชาย
จิรพัฒน์ สุตตปัญญา (อำลาวงการบันเทิง)
ธนา สุทธิกมล
ปริญ สุภารัตน์
กิตติคุณ สัมฤทธิ์พันธ์สุข (อำลาวงการบันเทิง)
มาริโอ้ เมาเร่อ
นักแสดงหญิง
ดาวิกา โฮร์เน่
ทัศนียา การสมนุช
วรรณรท สนธิไชย
เมย์ เฟื่องอารมย์
ราณี แคมเปน
รณิดา เตชสิทธิ์
ไปรยา สวนดอกไม้
จิตตาภา แจ่มปฐม
อรเณศ ดีคาบาเลส
ผู้จัดละคร

ผลงานทั้งหมดในฐานะผู้จัดละครและผู้กำกับ
ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2537 | สายรักสายสวาท | ช่อง 3 |  |  |
กำกับมิวสิควิดีโอเพลง

| เพลง |
| --- | --- | --- | --- | --- |

| พุทธศักราช | เพลง | ศิลปิน | ออกอากาศ | หมายเหตุ |
| 2564 | อยากมีเรื่องกันมั้ย | ติ๊ต๊ะ-ชญานิศ จ่ายเจริญ   เจนิส-เจณิสตา พรหมผดุงชีพ | YouTube:เอพาแหล | TJ Project (Tita & Janis) |
เอเชียนเกมส์ 2018

บทความนี้เกี่ยวกับอินโดนีเซีย 2018 สำหรับเอเชียนพาราเกมส์ ดูที่ เอเชียนพาราเกมส์ 2018
| --- | --- |

เมืองเจ้าภาพ: จาการ์ตา–ปาเล็มบัง
ประเทศ: ข้อผิดพลาด Lua ใน package.lua บรรทัดที่ 80: module 'Module:CountryData/summary' not found
คำขวัญ: แรงพลังแห่งเอเชีย (อินโดนีเซีย: Energi Asia)
ประเทศเข้าร่วม: 45 ประเทศ
นักกีฬาเข้าร่วม: 11,300 คน
กีฬา: 46  ชนิดกีฬา
ชนิด: 465 ประเภท (61 ชนิดย่อย)
พิธีเปิด: 18 สิงหาคม 2561 (2561-08-18)
พิธีปิด: 2 กันยายน 2561 (2561-09-02)
ประธานพิธีเปิด: โจโก วีโดโด ประธานาธิบดีอินโดนีเซีย
ประธานพิธีปิด: อาห์เหม็ด อัล-ฟาฮัด อัล-อาห์เหม็ด อัล-ซาบาห์ ประธานสภาโอลิมปิกแห่งเอเชีย
นักกีฬาปฏิญาณ: อาร์กี ดิกาเนีย วิสนู
ผู้ตัดสินปฏิญาณ: Wahyana
ผู้จุดคบเพลิง: ซูซี ซูซานติ
สนามกีฬาหลัก: สนามกีฬาเกลอรา บังการ์โน
เว็บไซต์ทางการ: asiangames2018.id
ฤดูร้อน
← อินช็อน 2014หางโจว 2022 →
ฤดูหนาว
← ซัปโปโระ 2017ทีเจนา 2029 →
กีฬาเอเชียนเกมส์ 2018  (อินโดนีเซีย: Pesta Olahraga Asia 2018) หรือชื่อที่เป็นทางการ กีฬาเอเชียนเกมส์ครั้งที่ 18 หรือเป็นที่รู้จักในชื่อ จาการ์ตา ปาเล็มบัง 2018 เป็นมหกรรมกีฬานานาชาติที่สำคัญที่สุดในทวีปเอเชีย ควบคุมโดยสภาโอลิมปิกแห่งเอเชีย ซึ่งจัดขึ้นในกรุงจาการ์ตา และเมืองปาเล็มบัง ประเทศอินโดนีเซีย จัดขึ้นระหว่างวันที่ 18 สิงหาคม ถึง 2 กันยายน พ.ศ. 2561
ประเทศอินโดนีเซียได้รับเกียรติเป็นเจ้าภาพกีฬาเอเชียนเกมส์อย่างเป็นทางการ เมื่อวันที่ 19 กันยายน พ.ศ. 2557 ในการประชุมสามัญแห่งสภาโอลิมปิกแห่งเอเชีย สมัยที่ 33 ณ เมืองอินช็อน ประเทศเกาหลีใต้ กรุงจาการ์ตาเคยเป็นเจ้าภาพมา 1 ครั้ง คือ กีฬาเอเชียนเกมส์ 1962 (พ.ศ. 2505) ซึ่งครั้งนี้กรุงจาการ์ตาเป็นเมืองที่ 3 ที่ได้จัดการแข่งขันกีฬาเอเชียนเกมส์มากกว่า 1 ครั้ง และเมืองปาเล็มบังเป็นเมืองที่อยู่นอกเขตเมืองหลวงเมืองที่ 5 ที่ได้จัดการแข่งขันกีฬาเอเชียนเกมส์ รวมถึงกรุงจาการ์ตาก็ได้รับเกียรติเป็นเจ้าภาพกีฬาเอเชียนพาราเกมส์ 2018 สำหรับนักกีฬาคนพิการเช่นกัน
กระบวนการคัดเลือกเจ้าภาพ

กระบวนการคัดเลือกเจ้าภาพเอเชียนเกมส์ 2018 ที่ถูกรับรองโดยสภาโอลิมปิกแห่งเอเชีย ซึ่งครั้งได้มอบสิทธิ์นี้ให้แก่ฮานอย ประเทศเวียดนาม โดยมีซูราบายา ประเทศอินโดนีเซีย เป็นเมืองผู้ท้าชิง ขณะดูไบ สหรัฐอาหรับเอมิเรตส์ ได้ถอนตัวในนาทีสุดท้ายในการประชุมสามัญแห่งสภาโอลิมปิกแห่งเอเชีย สมัยที่ 31 เมื่อวันที่ 8 พฤศจิกายน พ.ศ. 2555
นอกจากนี้แล้ว โดยครั้งแรกเอเชียนเกมส์ครั้งนี้ได้กำหนดแข่งขันในปี 2018 (พ.ศ. 2561) แต่ในระหว่างการประชุมสามัญแห่งสภาโอลิมปิกแห่งเอเชีย สมัยที่ 28 เมื่อวันที่ 3 กรกฎาคม พ.ศ. 2552 ได้มีมติให้ย้ายปีการแข่งขันจากปี 2018 ไปยังปี 2019 (พ.ศ. 2562) ซึ่งเป็นปีก่อนการแข่งขันกีฬาโอลิมปิกฤดูร้อน 2020
อย่างไรก็ตาม รัฐบาลเวียดนามได้ประกาศในการถอนสิทธิ์การเป็นเจ้าภาพเอเชียนเกมส์ครั้งนี้ เมื่อวันที่ 17 เมษายน พ.ศ. 2557
เมื่อวันที่ 19 กันยายน พ.ศ. 2557 คณะผู้บริหารสภาโอลิมปิกแห่งเอเชียได้รับรองให้ประเทศอินโดนีเซียเป็นเจ้าภาพเอเชียนเกมส์ครั้งนี้ ซึ่งครั้งนี้ได้ย้ายปีการแข่งขันจากปี 2019 ไปยังปี 2018 เช่นเดิม เพราะในปี 2019 ประเทศอินโดนีเซียจะมีการจัดเลือกตั้งประธานาธิบดี
กระบวนการคัดเลือกเจ้าภาพ > ครั้งที่ 1 (เอเชียนเกมส์ 2018) > เมืองที่ผ่านการคัดเลือก

| ผลการตัดสิน |
| --- | --- | --- |
| เมือง | ประเทศ | คะแนน |
| ฮานอย |  เวียดนาม | 29 |
| ซูราบายา |  อินโดนีเซีย | 14 |
| เมือง> ฮานอย | ประเทศ>  เวียดนาม | คณะกรรมการโอลิมปิกแห่งชาติ> คณะกรรมการโอลิมปิกเวียดนาม | ผลการแข่งขัน> ชนะเลิศ |
| --- | --- | --- | --- |
เวียดนามได้เข้าร่วมการคัดเลือกเมื่อวันที่ 7 มิถุนายน พ.ศ. 2554 ซึ่งเวียดนามเคยเป็นเจ้าภาพกีฬาซีเกมส์ 2003 (พ.ศ. 2546) และได้รับการคัดเลือกเป็นเจ้าภาพกีฬาเอเชียนบีชเกมส์ 2016 (พ.ศ. 2559) ซึ่งรัฐบาลเวียดนามจะลงทุนโครงสร้างพื้นฐานประมาณ 1 ล้านดอลลาร์สหรัฐ หรือประมาณ 30 ล้านบาทไทย แก่เมืองที่ได้รับเลือก

| ซูราบายา |  อินโดนีเซีย | คณะกรรมการโอลิมปิกอินโดนีเซีย | รองชนะเลิศ |
ทางการอินโดนีเซียได้อ้างว่า ถูกสภาโอลิมปิกแห่งเอเชียสนับสนุนและขอให้ร่วมการคัดเลือกในครั้งนี้ ซูราบายาเป็นเมืองที่ใหญ่ที่สุดเป็นอันดับสองของประเทศอินโดนีเซีย รองจากจาการ์ตา ด้วยประชากรมากกว่า 2.7 ล้านคน (5.6 ล้านในเขตปริมณฑล) อินโดนีเซียเคยเป็นเจ้าภาพกีฬาเอเชียนเกมส์ 1962 (พ.ศ. 2505) ณ จาการ์ตา หลังจากที่พ่ายแพ้ไปทางการอินโดนีเซียได้อ้างว่าที่ฮานอยชนะ เกิดมาจากอิทธิพลของทางการจีนที่จะลงทุนในประเทศเวียดนาม
กระบวนการคัดเลือกเจ้าภาพ > ครั้งที่ 1 (เอเชียนเกมส์ 2018) > เมืองที่ออกจากการคัดเลือก

| เมือง> ดูไบ | ประเทศ>  สหรัฐอาหรับเอมิเรตส์ | คณะกรรมการโอลิมปิกแห่งชาติ> คณะกรรมการโอลิมปิกแห่งชาติสหรัฐอาหรับเอมิเรตส์ | ผลการแข่งขัน> ยกเลิก |
| --- | --- | --- | --- |
เป็นครั้งที่สองที่ดูไบได้ร่วมการคัดเลือก หลังจากที่เคยร่วมการคัดเลือกกีฬาเอเชียนเกมส์ 2014 (พ.ศ. 2557) อย่างไรก็ตามทางดูไบได้ยกเลิกการคัดเลือกในนาทีสุดท้าย โดยหวังว่าจะร่วมคัดเลือกอีกครั้งในอนาคต
กระบวนการคัดเลือกเจ้าภาพ > ครั้งที่ 1 (เอเชียนเกมส์ 2018) > ความกังวลและการถอนตัว

| งบประมาณจัดการแข่งขันครั้งต่างๆ> ปี | งบประมาณจัดการแข่งขันครั้งต่างๆ> เมือง | งบประมาณจัดการแข่งขันครั้งต่างๆ> พันล้านดอลลาร์ สหรัฐ |
| --- | --- | --- |
| 2002 |  ปูซาน | 2.9 |
| 2006 |  โดฮา | 2.8 |
| 2010 |  กว่างโจว | 20 |
| 2014 |  อินช็อน | 1.6 |
ในเดือนมีนาคม พ.ศ. 2557 ฝ่ายนิติบัญญัติของประเทศเวียดนามเกรงว่าอาจต้องใช้งบประมาณถึง 300 ล้านดอลลาร์สหรัฐ (ประมาณ 1 หมื่นล้านบาทไทย)  ซึ่งเป็นตัวเลขที่สูงมากๆ นอกจากนี้สนามแข่งขันที่จะใช้จัดการแข่งขันครั้งนี้ ส่วนใหญ่เป็นสนามใหม่ไม่ได้ถูกใช้ในกีฬาซีเกมส์ 2003 ถือเป็นการสิ้นเปลืองงบประมาณในการก่อสร้าง นอกจากนี้อดีตประธานคณะกรรมการโอลิมปิกแห่งเวียดนามยังออกมากล่าวว่า จุดประสงค์ของการจัดการแข่งขันครั้งนี้ไม่ได้สนับสนุนในเรื่องของการท่องเที่ยวในเวียดนาม
อย่างไรก็ตาม เมื่อวันที่ 11 เมษายน พ.ศ. 2557 ประธานกรมสามัญการกีฬาและการฝึกอบรมทางกายภาพของเวียดนาม ออกมาแสดงความมั่นใจว่าร้อยละ 80 ของสิ่งอำนวยความสะดวกที่มีอยู่และงบประมาณ 150 ล้านดอลลาร์สหรัฐ (ประมาณ 5 พันล้านบาทไทย) ก็เพียงพอสำหรับการจัดการแข่งขัน อีกทั้งธนาคารโลก ออกมาประกาศว่า ไม่มีเงินให้เวียดนามกู้ยืมสำหรับนำไปใช้เป็นงบประมาณก่อสร้างสิ่งอำนวยความสะดวกต่างๆ เพื่อจัดการแข่งขันครั้งนี้
ในที่สุด วันที่ 17 เมษายน พ.ศ. 2557 เหงียน เติ๊น สุง นายกรัฐมนตรีของเวียดนาม ออกมาประกาศอย่างเป็นทางการ ขอถอนตัวจากการเป็นเจ้าภาพการแข่งขัน โดยเขาอ้างว่าปัญหาเศรษฐกิจและภาวะถดถอยทางเศรษฐกิจ เป็นสาเหตุหลักที่ทำให้ต้องถอนตัวจากการเป็นเจ้าภาพการแข่งขันครั้งนี้ หลังจากการตัดสินใจดังกล่าว ได้มีสถิติออกมาว่า ประชาชนของเวียดนามส่วนใหญ่ เห็นด้วยสำหรับการตัดสินใจถอนตัวในครั้งนี้
สภาโอลิมปิกแห่งเอเชีย ได้ประกาศว่าจะไม่มีค่าปรับที่ใช้เป็นบทลงโทษสำหรับการถอนตัวเป็นเจ้าภาพจัดการแข่งขัน
กระบวนการคัดเลือกเจ้าภาพ > ครั้งที่ 2 (เอเชียนเกมส์ 2018)

เมื่อวันที่ 25 กรกฎาคม พ.ศ. 2557 ในระหว่างการประชุมของสภาโอลิมปิกแห่งเอเชีย ที่คูเวตซิตี ประเทศคูเวต ได้มีการประกาศอย่างเป็นทางการว่าจาการ์ตา ประเทศอินโดนีเซีย เป็นเมืองเจ้าภาพหลักสำหรับการแข่งขันในครั้งนี้ และใช้เมืองปาเล็มบัง และบันดุง เป็นเมืองรอง สำหรับการจัดการแข่งขัน แต่เลื่อนจากแผมเดิมจะจัดในปี 2019 (พ.ศ. 2562) มาเป็นปี 2018 (พ.ศ. 2561) เนื่องจากในปี 2019 ประเทศอินโดนีเซียจะมีการเลือกตั้งสมาชิกสภาผู้แทนราษฎร
เมื่อวันที่ 20 กันยายน พ.ศ. 2557 ประเทศอินโดนีเซีย ได้ลงนามในสัญญาเป็นเมืองเจ้าภาพเอเชียนเกมส์ครั้งที่ 18 โดยมีประธานคณะกรรมการโอลิมปิกแห่งอินโดนีเซีย รีตา ซูโบโว ผู้ว่าราชการจาการ์ตา บาซูกี จาฮายา ปูร์นามา และผู้ว่าการเกาะสุมาตรา อเล็กซ์ นอร์ดิน เข้าร่วมในพิธีนี้
ความเตรียมพร้อม > สัญลักษณ์

สัญลักษณ์ประจำการแข่งขันเอเชียนเกมส์ 2018 ได้ถูกเปิดเผยครั้งแรกในวันที่ 9 กันยายน พ.ศ. 2558 ระหว่างการเฉลิมฉลองวันกีฬาแห่งชาติ สัญลักษณ์แบบแรกมีลักษณะคล้ายกับ นกปักษาสวรรค์ ซึ่งเป็นสายพันธุ์ที่พบได้ยากในประเทศอินโดนีเซีย
ในเดือนมกราคม 2559 คณะกรรมการจัดการแข่งขันได้ยกเลิกสัญลักษณ์แบบแรกไป หลังจากถูกวิพากษ์วิจารณ์อย่างกว้างขวางในเรื่องความทันสมัย และลักษณะของสัญลักษณ์ ซึ่งคณะกรรมการจัดการแข่งขันได้เปิดการแข่งขันเพื่อออกแบบสัญลักษณ์ใหม่ ภายใต้คำขวัญ "Energy of Asia" และได้ประกาศรางวัลชนะเลิศเมื่อวันที่ 28 กรกฎาคม พ.ศ. 2559 โดยสัญลักษณ์แบบใหม่ได้แรงบันดาลใจจากหลังคาของสนามกีฬาเกลอรา บังการ์โน ส่วนสัญลักษณ์นำโชคใหม่ได้แรงบันดาลใจจากสัตว์ที่หาพบได้ในประเทศอินโดนีเซีย อาทิ นกปักษาสวรรค์ ("Bhin Bhin"), กวางบาวีน ("Atung") และแรดชวา ("Kaka")
ความเตรียมพร้อม > กิจกรรมและความบันเทิง

ในวันที่ 18 สิงหาคม พ.ศ. 2560 คณะกรรมการจัดการแข่งขันได้จัดงานการนับถอยหลังสู่กีฬาเอเชียนเกมส์ 2018 ณ อนุสาวรีย์แห่งชาติ ในจาการ์ตา และ ป้อมกูโตเบซัก ในเมืองปาเล็มบัง โดยภายในงานนี้มีศิลปินทั้งในประเทศอินโดนีเซีย และต่างประเทศ อาทิ วงเกิลส์เจเนอเรชัน จากประเทศเกาหลีใต้ และนอกจากนี้มีประธานาธิบดีโจโก วีโดโด เป็นประธานในพิธี
ความเตรียมพร้อม > สถานที่

การแข่งขันครั้งนี้ได้สร้างสนามใหม่ และปรับปรุงสนามที่มีอยู่เดิมใน 4 จังหวัดของประเทศอินโดนีเซีย ได้แก่ จาการ์ตา, จังหวัดสุมาตราใต้, จังหวัดบันเติน และจังหวัดชวาตะวันตก ซึ่งครั้งนี้ได้แบ่งเขตการแข่งขันเป็น 4 เขต ได้แก่ ในจาการ์ตา 3 เขต และเมืองปาเล็มบัง, จังหวัดสุมาตราใต้ 1 เขต โดยที่จังหวัดบันเติน และจังหวัดชวาตะวันตก จะรองรับการแข่งขันโดยมีสนามแข่งขัน 15 สนาม และสนามฝึกซ้อม 11 สนาม ซึ่งสนามที่ใช้ในการแข่งขัน และฝึกซ้อมสำหรับการแข่งขันครั้งนี้จะมีทั้งหมด 80 สนาม ซึ่งจะมีสนามบางส่วนที่ได้สร้างไว้ตอนกีฬาซีเกมส์ 2011 มาใช้ในการแข่งขัน เพื่อตัดค่าใช้จ่ายในด้านโครงสร้างพื้นฐานสำหรับการแข่งขันครั้งนี้
ความเตรียมพร้อม > การขนส่ง

การเร่งก่อสร้างรถไฟฟ้าขนส่งมวลชนจาการ์ตา จะเป็นส่วนหนึ่งของการเตรียมความพร้อมในการจัดการแข่งขันครั้งนี้ในด้านการขนส่ง ปาเลมบังจะเพิ่มสิ่งอำนวยความสะดวกในการขนส่งโดยการสร้างรถไฟฟ้ารางเบา 24.5 กิโลเมตร จากท่าอากาศยานนานาชาติสุลต่านมุฮัมหมัด บาดารูดดินที่ 2 ไปยังจากาบาริงสปอร์ตซิตี สิ่งอำนวยความสะดวกในการขนส่งอื่น ๆ เช่น อุโมงค์, ทางยกระดับและสะพาน จะถูกสร้างขึ้นอยู่ในเมือง
ข้อมูลการแข่งขัน > สนามแข่งขัน

แม่แบบ:สนามแข่งขันเอเชียนเกมส์ 2018
ข้อมูลการแข่งขัน > ประเทศที่เข้าร่วมการแข่งขัน

สมาชิกทั้งหมด 46 ประเทศของสภาโอลิมปิกแห่งเอเชียจะเข้าร่วมการแข่งขันครั้งนี้ โดยได้มีการตกลงกันว่าประเทศเกาหลีเหนือและประเทศเกาหลีใต้จะเข้าร่วมแข่งขันในนามของทีมรวมเฉพาะกิจในบางชนิดกีฬา เช่นเดียวกับในโอลิมปิกฤดูหนาว 2018
ด้านล่างนี้เป็นรายชื่อของคณะกรรมการโอลิมปิกแห่งชาติที่เข้าร่วมแข่งขันเอเชียนเกมส์ 2018 มีดังต่อไปนี้ (ตัวเลขในวงเล็บหมายถึงจำนวนนักกีฬา)
สรุปเหรียญการแข่งขัน

บทความหลัก: สรุปเหรียญเอเชียนเกมส์ 2018
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่
*  เจ้าภาพ ( อินโดนีเซีย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน (CHN) | 132 | 92 | 66 | 290 |
| 2 |  ญี่ปุ่น (JPN) | 75 | 57 | 73 | 205 |
| 3 |  เกาหลีใต้ (KOR) | 49 | 58 | 70 | 177 |
| 4 |  อินโดนีเซีย (INA)* | 31 | 24 | 43 | 98 |
| 5 |  อุซเบกิสถาน (UZB) | 20 | 24 | 25 | 69 |
| 6 |  อิหร่าน (IRI) | 20 | 20 | 22 | 62 |
| 7 |  จีนไทเป (TPE) | 17 | 19 | 31 | 67 |
| 8 |  อินเดีย (IND) | 16 | 23 | 31 | 70 |
| 9 |  คาซัคสถาน (KAZ) | 15 | 18 | 43 | 76 |
| 10 |  เกาหลีเหนือ (PRK) | 12 | 12 | 13 | 37 |
| 11–37 | Remaining | 77 | 118 | 205 | 400 |
| รวม (37 ประเทศ) | รวม (37 ประเทศ) | 464 | 465 | 622 | 1551 |
การถ่ายทอดสด

รายชื่อสถานีโทรทัศน์ที่ถือสิทธิ์การถ่ายทอดสด
เกาหลีใต้ – เอสบีเอส เคบีเอส เอ็มบีซี
เกาหลีเหนือ – เอสบีเอส
อินโดนีเซีย -
ไทย – ช่องเวิร์คพอยท์ PPTV HD
จีน – ซีซีทีวี